โรคติดต่อทางเพศสัมพันธ์มีอะไรบ้าง
1. เริม (Herpes) เป็นเชื้อไวรัสชนิดหนึ่งที่ติดต่อกันได้โดยสัมผัสโดนน้ำเหลืองของผู้ป่วย สามารถรับเชื้อได้หากดื่มน้ำแก้วเดียวกัน ใช้ภาชนะร่วมกัน การจูบและการมีเพศสัมพันธ์โดยไม่ป้องกัน โดยระยะเริ่มแรกจะไม่มีอาการที่แสดงออกชัดเจน แต่สามารถสังเกตได้จากผิวหนังบริเวณปาก หรือ อวัยวะเพศนั้นมีตุ่มพองใสเล็กๆ เริ่มปวดแสบปวดร้อนแผลและแตกออก นอกจากนี้ยังมีอาการอื่นๆ ร่วมกันด้วย เช่น ปวดเมื่อยตามร่างกาย อ่อนเพลีย มีไข้

2. มะเร็งปากมดลูก เกิดจากเชื้อไวรัส HPV (Human Papilloma Virus) โดยเชื้อไวรัสตัวนี้มีมากมายกว่า 100 สายพันธุ์และเป็นสาเหตุของโรคอีกหลายชนิดที่ติดต่อได้ทางเพศสัมพันธ์ทั้งทางช่องคลอด ทวารหนัก ปาก รวมไปถึงรอยแผล รอยขีดข่วน ที่ได้รับการสัมผัสกับเชื้อไวรัสนี้ก็สามารถติดโรคได้แล้ว อาการที่สังเกตได้ประจำเดือนมาไม่ปกติ ตกขาวมากกว่าปกติ เจ็บขณะมีเพศสัมพันธ์ ปัสสาวะไม่ออก ปวดบวมที่กระเพาะปัสสาวะ โดยอาการเหล่านี้ มักอยู่ในระยะลุกลามแล้ว

3. หูดหงอนไก่ เกิดจากเชื้อไวรัส HPV เช่นกัน สามารถเป็นได้ทั้งเด็กและผู้ใหญ่ อาการของหูดหงอนไก่นั้น โดยระยะเริ่มแรกนั้นแทบจะไม่มีอาการอะไรเลย

4. ซิฟิลิส (Treponema Pallidum) เกิดจากเชื้อแบคทีเรียที่ติดต่อกันทางแผลและการมีเพศสัมพันธ์ แต่ไม่สามารถติดต่อกันได้จากสารคัดหลั่ง ในระยะแรกจะยังไม่มีอาการที่ชัดเจนเพราะใช้ระยะเวลาฟักตัวประมาณ 2-4 สัปดาห์ ทำให้โรคซิฟิลิสนั้นสามารถแพร่กระจายได้ง่าย เพราะผู้ป่วยไม่รู้ตัวว่าติดเชื้อ แต่อาการที่สามารถสังเกตได้คือแผลที่เกิดขึ้นบริเวณอวัยวะเพศ ทวารหนักมีแผลที่เนื้อริมขอบนั้นแข็ง ไม่มีอาการปวด และหายเองโดยไม่ต้องใช้ยา

5. หนองใน เกิดจากเชื้อแบคทีเรีย Neisseria gonorrhoeae เราสามารถติดเชื้อได้จากสารคัดหลั่ง น้ำอสุจิ น้ำในช่องคลอด โดยเชื้อหนองในนั้นสามารถติดต่อกันได้จากการใช้ของร่วมกัน และสารคัดหลั่งขณะที่มีเพศสัมพันธ์หากไม่ป้องกัน

6. HIV หรือ เชื้อไวรัส Human Immunodeficiency Virus ที่รู้จักกันในชื่อของโรคภูมิคุ้มกันบกพร่อง สามารถติดต่อได้จากสารคัดหลั่งในร่างกายตั้งแต่ เลือด น้ำเหลือง น้ำอสุจิ ดังนั้นการมีเพศสัมพันธ์จึงเป็นกิจกรรมที่สามารถติดโรคนี้ได้ง่ายมาก อาการที่พบบ่อยคืออ่อนเพลีย มีไข้ ปวดตามร่างกาย ไปจนถึงภูมิคุ้นกันร่างกายต่ำจนเกิดกลายเป็นโรคเอดส์ AIDs

7. AIDs เกิดมาจากเชื้อ HIV ผู้ติดเชื้อจะมีระดับเม็ดเลือดขาวชนิด CD4 ต่ำกว่า 200 ระบบภูมิคุ้มกันอ่อนแอจนโรคต่างๆ สามารถเข้ามาแทรกซ้อนได้ง่าย โดยส่วนมากจะเป็นโรคระบบทางเดินหายใจ
อายุรศาสตร์ (อายุรศาสตร์) - Internal Medicine